(1 พ.ย.) น.ส.กมลศรี เสณีตันติกุล ผู้อำนวยการศูนย์อุตุนิยมวิทยาภาคใต้ฝั่งตะวันออกจังหวัดสงขลา เปิดเผยว่า ขณะนี้ลักษณะอากาศทั่วไปของภาคใต้ถูกปกคลุมด้วยลมมรสุมตะวันออกเฉียงเหนือที่กำลังพัดผ่านอ่าวไทยและทะเลอันดามัน ทั้งยังมีร่องความกดอากาศต่ำพาดผ่านภาคใต้ตอนล่างส่งผลให้ภาคใต้ฝั่งตะวันออกตั้งแต่จังหวัดสุราษฎร์ธานีลงมามีฝนตกหนักถึงหนักมากในบางพื้นที่ ลมตะวันออกเฉียงเหนือ ความเร็ว 15-35 กม./ชม. ทะเลมีคลื่นสูง 1-2 เมตรลักษณะดังกล่าวจะมีตั้งแต่วันที่ 1-5 พฤศจิกายน นี้ จึงขอแจ้งเตือนให้ประชาชนในพื้นที่ดังกล่าวเตรียมรับมือกับปริมาณน้ำฝนที่เพิ่มขึ้น ซึ่งบางพื้นที่อาจเกิดปัญหาอุทกภัย ที่สำคัญชาวเรือควรเดินเรือด้วยความระมัดระวัง และขอให้ประชาชนติดตามข่าวพยากรณ์อากาศจากกรมอุตุนิยมวิทยาฯ อย่างใกล้ชิดสำหรับในช่วงนี้ส่วนอิทธิพลของพายุไต้ฝุ่นซิมารอน น.ส.กมลศรี กล่าวว่า ขณะนี้พายุลูกดังกล่าวที่ได้ก่อตัวในทะเลอ่าวตังเกี๋ย และเคลื่อนตัวไปประเทศเวียดนามบน หลังจากนั้นคาดว่าจะเคลื่อนตัวไปยังเกาะไหหลำ และขึ้นฝั่งที่ประเทศจีนล่าง ส่วนนี้พายุไต้ฝุ่นลูกดังกล่าวจะอ่อนกำลังลงเนื่องจากได้รับอิทธิพลจากร่องความกดอากาศที่กำลังปกคลุมอยู่ในประเทศจีนส่วนนี้ยืนยันว่าไม่ส่งผลกระทบต่อลักษณะอากาศของพื้นที่ภาคใต้แต่อย่างใด
ลักษณะอากาศทั่วไปของภาคใต้ถูกปกคลุมด้วยลมมรสุมตะวันออกเฉียงเหนือที่กําลังพัดผ่านอ่าวไทยและทะเลอันดามันเนื่องจากได้รับอิทธิพลจากร่องความกดอากาศที่กําลังปกคลุมอยู่ในประเทศจีน ทําให้มีผู้ปกคลุมอยู่ทางทิศใด 
ใด้